РЕПУБЛИКА СРБИЈА

НАРОДНА СКУШТИНА

Одбор за правосуђе, државну

управу и локалну самоуправу

07 Број: 06-2/22-15

21. јануар 2015. године

Б е о г р а д

**З А П И С Н И К**

**31. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 21. ЈАНУАРА 2015. ГОДИНЕ**

Седница је почела у 15,30 часова.

Седници је председавао Петар Петровић, председник Одбора.

Седници су присуствовали чланови Одбора: Мирјана Андрић, Олгица Батић, Мехо Омеровић, Живан Ђуришић, Драган Пауновић, Тања Томашевић Дамњановић, Неђо Јовановић и Ласло Варга.

Седници је присуствовао Велимир Станојевић (заменик Велинке Тошић).

Седници нису присуствовали чланови Одбора: Александар Мартиновић, Владимир Ђукановић, Биљана Савовић, Биљана Илић Стошић, Милетић Михајловић, Балша Божовић, Јован Марковић, нити њихови заменици.

Седници су присуствовали Нела Кубуровић, помоћник министра правде, Јован Ћосић, начелник, и Златко Петровић, виши саветник у Министарству правде.

На предлог председника Одбора утврђен је следећи

Д н е в н и р е д :

1. Разматрање Предлога закона о изменама и допунама Закона о јавном бележништву, који је поднела Влада (број 011-77/15 од 17. јануара 2015. године), у појединостима;
2. Разматрање Предлога закона о изменама и допунама Закона о промету непокретности, који је поднела Влада (број 464-75/15 од 17. јануара 2015. године), у појединостима;
3. Разматрање Предлога закона о измени и допуни Закона о ванпарничном поступку, који је поднела Влада (број 7-76/15 од 17. јануара 2015. године), у појединостима;
4. Разматрање Предлога закона о изменама и допунама Породичног закона, који је поднела Влада (број 560-74/15 од 17. јануара 2015. године), у појединостима;
5. Разматрање Предлога закона о изменама и допунама Закона о наслеђивању, који је поднела Влада (број 463-73/15 од 17. јануара 2015. године), у појединостима;
6. Разматрање Предлога закона о допунама Закона о организацији и надлежности државних органа у поступку за ратне злочине, који је поднела Влада (број 713-78/15 од 17. јануара 2015. године), у појединостима;
7. Разно.

Пре преласка на рад по утврђеном дневном реду усвојен је, без примедаба, записник са 30. седнице Одбора.

**Прва тачка дневног реда:** **Разматрање** **Предлога закона о изменама и допунама Закона о јавном бележништву у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о јавном бележништву.

Одбор је одлучио да предложи Народној скупштини да **прихвати** следеће амандмане:

[- на члан 7. који су заједно поднели народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић](http://10.200.50.110/zasedanieList.jsf);

- на члан 9. који је поднео народни посланик Драган Николић.

Одбор је одлучио да предложи Народној скупштини да **одбије** следеће амандмане:

- на члан 3. који су заједно поднели народни посланици Гордана Чомић, Борислав Стефановић, Дејан Николић, Балша Божовић, Јована Јовановић, Јован Марковић, мр Александра Јерков, Наташа Вучковић и Драган Шутановац;

[- на члан 3. који су заједно поднели народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић](http://10.200.50.110/zasedanieList.jsf);

[- на члан 5. који су заједно поднели народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић;](http://10.200.50.110/zasedanieList.jsf)

- на члан 5. који су заједно поднели народни посланици Гордана Чомић, Борислав Стефановић, Дејан Николић, Балша Божовић, Јована Јовановић, Јован Марковић, мр Александра Јерков, Наташа Вучковић и Драган Шутановац;

- на члан 7. који су заједно поднели народни посланици Зоран Живковић и Владимир Павићевић;

[- на члан 8. који су заједно поднели народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић.](http://10.200.50.110/zasedanieList.jsf)

[- на члан 8. који су заједно поднели народни посланици Зоран Живковић и Владимир Павићевић.](http://10.200.50.110/zasedanieList.jsf)

[- на члан 9. који су заједно поднели народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић.](http://10.200.50.110/zasedanieList.jsf)

II

Одбор је, у складу са чл. 157. став 6. и 161. став 1. Пословника Народне скупштине, на Предлог закона поднео следеће амандмане:

АМАНДМАН I

Члан 5. мења се и гласи:

„Члан 5.

Члан 82. мења се и гласи:

„Члан 82.

У облику јавнобележничког записа сачињавају се:

1) уговор о располагању непокретностима пословно неспособних лица;

2) споразум о законском издржавању, у складу са законом;

3) уговор о хипотеци и заложна изјава ако садрже изричиту изјаву обвезаног лица да се на основу уговора о хипотеци, односно заложне изјаве, може, ради остварења дуговане чинидбе, по доспелости обавезе непосредно спровести принудно извршење, било судским било вансудским путем.

Правни послови и изјаве из става 1. овог члана који су сачињени у облику јавнобележничког записа имају исту доказну снагу као да су сачињени у суду или пред другим државним органом.

Уговори, односно изјаве којима се мењају правни односи настали закључењем уговора или давањем изјава из става 1. овог члана закључују се, односно дају у облику јавнобележничког записа.

Правни послови и изјаве из става 1. овог члана који нису сачињени у облику јавнобележничког записа не производе правно дејство.” . ”

О б р а з л о ж е њ е

Предложене измене и наметање обавезе коришћења услуга јавних бележника слепим, глувим и лицима са инвалидитетом која не могу да говоре доводи ова лица у неравноправан положај без ваљаног разлога и без икаквог правног основа. Слепа лица могу се упознати са садржином уговора о располагању непокретности читањем тог уговора у приступачном електронском формату или на Брајевом писму, или им уговор у штампаном облику може прочитати лице од поверења које слепо лице одабере. Глува лица нису неписмена и могу сама прочитати уговор а могу и користити услуге тумача за знаковни језик за потребе комуникације. Лице са инвалидитетом које не говори није аутоматски неписмено а у сваком случају уговор им може прочитати лице од поверења које оно одабере.

Устав Републике Србије, члан 21. став 3, забрањује дискриминацију по основу инвалидитета. Закон о спречавању дискриминације особа са инвалидитетом прописује да дискриминација на основу инвалидитета у вршењу јавних овлашћења представља нарочито тежак облик дискриминације а забрањује и тзв. „позитивну дискриминацију“. Члан 11 Закона забрањује дискриминацију у поступку пред органима јавне власти а чланови 13 до 16 забрањују дискриминацију у пружању услуга намењених јавности.

Република Србија је 2009. ратификовала Конвенцију о правима особа са инвалидитетом, која чланом 5 забрањује дискриминацију на основу инвалидитета, чланом 12 гарантује једнакост и равноправност особа са инвалидитетом у правном промету а чланом 13 овим особама гарантује приступ правди. Спорне одредбе члана 5 предлога Закона о изменама и допунама Закона о јавном бележништву представљају директно кршење поменутих одредби Конвенције, па би их требало избрисати. Притом треба имати у виду и чињеницу да ће Србија током 2015. и 2016. бранити извештај о спровођењу Конвенције пред Комитетом УН за права особа са инвалидитетом.

Такође, навођење лица која уговор морају закључитиу форми јавнобележничког записа је непрецизно јер није јасно која су то лица која не могу да читају и пишу, а која нису претходно обухваћена набројаним категоријама. Дискриминаторско је јер нису дати разлози због који се и овим лицима ограничава слобода и право располагања непокретностима, с обзиром на то да јавни бележници нису овлашћени да мериторно утврђују наведене чињенице.

Овим амандманом обухваћени су и амандмани које су на члан 5. поднели заједно народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић и заједно народни посланици Гордана Чомић, Борислав Стефановић, Дејан Николић, Балша Божовић, Јована Јовановић, Јован Марковић, мр Александра Јерков, Наташа Вучковић и Драган Шутановац.

АМАНДМАН II

После члана 8. Предлога закона додаје се члан 8а који гласи:

„Члан 8а

У градовима, односно општинама за које нису именовани јавни бележници, до именовања јавних бележника послове потврђивања (солемнизације) исправе за које је законом прописана искључива надлежност јавних бележника вршиће основни судови у складу са законом.

Кад суд врши потврђивање (солемнизацију) исправе, плаћа се судска такса у износу од 60% од судске таксе прописане за сачињавање јавнобележничког записа.ˮ

О б р а з л о ж е њ е

Амандманом се допуњује Предлог закона прелазном одредбом којом се прописује надлежност основног суда за потврђивање (солемнизацију) исправа у градовима и општинама за које нису именовани јавни бележници и прописује висина судске таксе за те послове.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда:** **Разматрање** **Предлога закона о изменама и допунама Закона о промету непокретности у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о промету непокретности.

Одбор је одлучио да предложи Народној скупштини да **прихвати** следеће амандмане:

- на члан 7. којe су, у истоветном тексту, поднели народни посланик Драган Николић и, заједно, народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић.

Одбор је одлучио да предложи Народној скупштини да **одбије** следеће амандмане:

- на члан 1. који су заједно поднели народни посланици Зоран Живковић и Владимир Павићевић;

- на члан 2. који су заједно поднели народни посланици Зоран Живковић и Владимир Павићевић;

- на члан 4. који су заједно поднели народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић;

- на члан 6. који су заједно поднели народни посланици Зоран Живковић и Владимир Павићевић;

- на члан 7. који су заједно поднели народни посланици Зоран Живковић и Владимир Павићевић.

II

Одбор је, у складу са чланом 157. став 6. и чланом 161. став 1. Пословника Народне скупштине, поднео следећи амандман:

АМАНДМАН

Члан 6. мења се и гласи:

„Члан 6.

У члану 16. ст. 1. и 2. мењају се и гласе:

„На подручју основног суда за које нису именовани јавни бележници, до именовања јавног бележника са службеним седиштем у седишту основног суда, послове у вези са потврђивањем (солемнизацијом) уговора о промету непокретности вршиће основни суд у складу са одредбама овог закона и закона којим се уређује јавнобележничка делатност.

Ако се на подручју основног суда именује јавни бележник са службеним седиштем ван седишта основног суда, до именовања јавног бележника са службеним седиштем у седишту основног суда, основни суд је надлежан за послове у вези са потврђивањем (солемнизацијом) уговора о промету непокретности, само за територију града или општине на којима се не налази службено седиште именованог јавног бележника.ˮ

Став 4. брише се.ˮ

О б р а з л о ж е њ е

Амандманом се мења члан 6. Предлога закона, којим се мења члан 16. Закона о промету непокретности, тако што се предвиђа задржавање важеће одредбе става 3. члана 16. Закона о промету непокретности, из разлога што је неопходно задржати постојеће решење у погледу права увида јавних бележника у посебну евиденцију о уговорима о промету непокретности коју су водили основни судови по раније важећем Закону о промету непокретности, из разлога правне сигурности у области промета непокретности.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда:** **Разматрање** **Предлога закона о измени и допуни Закона о ванпарничном поступку у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о измени и допуни Закона о ванпарничном поступку.

Одбор је одлучио да предложи Народној скупштини да **прихвати** амандмане на члан 3. које су, у истоветном тексту, поднели народни посланик Драган Николић и, заједно, [народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић.](http://10.200.50.110/zasedanieList.jsf)

За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда:** **Разматрање** **Предлога закона о изменама и допунама Породичног закона у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Породичног закона.

Одбор је одлучио да предложи Народној скупштини да **прихвати** амандманe на члан 6. Предлога закона којe су, у истоветном тексту, поднели народни посланик Драган Николић и, заједно, народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић.

За известиоца Одбора на седници Народне скупштине одређен је Петар Петровић, председник Одбора.

**Пета тачка дневног реда:** **Разматрање** **Предлога закона о изменама и допунама Закона о наслеђивању у појединостима**

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о наслеђивању.

Одбор је одлучио да предложи Народној скупштини да **прихвати** амандманe на члан 8. Предлога закона којe су, у истоветном тексту, поднели народни посланик Драган Николић и, заједно, народни посланици Марко Ђуришић, проф. др Јанко Веселиновић, Бранка Каравидић, Биљана Хасановић Кораћ, Горан Богдановић, Снежана Маловић, Александар Сенић, др Благоје Брадић и Душан Петровић.

За известиоца Одбора на седници Народне скупштине одређен је Петар Петровић, председник Одбора.

**Шеста тачка дневног реда: Разно**

У оквиру ове тачке дневног реда није било питања ни предлога.

Седница је завршена у 9,45 часова.

СЕКРЕТАР ПРЕДСЕДНИК

Љиљана Милетић Живковић Петар Петровић